CELEX: 32017D0003
Language: da
Date: 2016-12-19 00:00:00
Title: Rådets afgørelse (EU) 2017/3 af 19. december 2016 om indgåelse af aftalen mellem Den Europæiske Union og Kongeriget Norge om gensidig adgang til fiskeri i Skagerrak for fartøjer, der fører Danmarks, Norges og Sveriges flag

5.1.2017   
            
            
               DA
            
            
               Den Europæiske Unions Tidende
            
            
               L 2/1
            
         RÅDETS AFGØRELSE (EU) 2017/3
   af 19. december 2016
   om indgåelse af aftalen mellem Den Europæiske Union og Kongeriget Norge om gensidig adgang til fiskeri i Skagerrak for fartøjer, der fører Danmarks, Norges og Sveriges flag
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, stk. 2, sammenholdt med artikel 218, stk. 6, litra a),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet (1), og
   ud fra følgende betragtninger:
   
               (1)
            
            
               I medfør af Rådets afgørelse 2014/505/EU (2) blev aftalen mellem Den Europæiske Union og Norge om gensidig adgang til fiskeri i Skagerrak for fartøjer, der fører Danmarks, Norges og Sveriges flag (»aftalen«) undertegnet den 15. januar 2015 med forbehold af dens senere indgåelse.
            
         
               (2)
            
            
               Aftalen bør godkendes—
            
         VEDTAGET DENNE AFGØRELSE:
   Artikel 1
   Aftalen mellem Den Europæiske Union og Kongeriget Norge om gensidig adgang til fiskeri i Skagerrak for fartøjer, der fører Danmarks, Norges og Sveriges flag, godkendes herved på Unionens vegne (3).
   Artikel 2
   Formanden for Rådet foranstalter på Unionens vegne den notifikation, der er omhandlet i aftalens artikel 7 (4).
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 19. december 2016.
      
         
            På Rådets vegne
         
         L. SÓLYMOS
         
            Formand
         
      
   
   
      (1)  Godkendelse af 12.12.2016 (endnu ikke offentliggjort i EUT).
   
      (2)  Rådets afgørelse 2014/505/EU af 23. juli 2014 om undertegnelse på vegne af Unionen og midlertidig anvendelse af aftalen mellem Den Europæiske Union og Kongeriget Norge om gensidig adgang til fiskeri i Skagerrak for fartøjer, der fører Danmarks, Norges og Sveriges flag (EUT L 224 af 30.7.2014, s. 1).
   
      (3)  Aftalen er offentliggjort i 
         Den Europæiske Unions Tidende L 224 af 30. juli 2014, side 3, sammen med afgørelsen om undertegnelse og midlertidig anvendelse.
   
      (4)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.